Hiljuti oli mul rõõm pildistada Karmeni ja Raimo vahvat pere. Eriti tore oli nende puhul veel see, et kuigi neil on kaks väikest last, siis olid nad nõus fotosessiooni aega nihutama õhtusema aja peale, et vältida karmi keskpäeva lauspäikest ja püüda kinni see imeline päikeseloojangu kuldne valgus. Aitäh teile selle eest!
#000000
Karmeni soov oli algusest peale see, et saaks pilte nii metsas kui ka rannas ning koha pildistamiseks pakkus ta ise välja. Kuna kokku saades oli päike veel liiga ere oligi hea alustada pildistamist metsatukas, keset metsalilli ja mustikaid ning sealt liikusime vaikselt edasi ranna poole. Sessioon läks suurepäraselt ning lapsed pidasid vapralt kuni lõpuni vastu. Suureks abiks olid lõpupoole ka pere poolt kaasa võetud mullitajad, mida lapsed rannas usinalt puhusid 🙂 Püüdsime pildile palju kallistusi, kivide/käbide uudistamist, palju hellust ja armastust ning õrnu momente.
#000001